Tervetuloa Armon kalliolle! Minun nimeni on Petri Välimäki.
Olemme tulleet kaikkien 4 evan- keliumin rinnakkaista tarkastelua -
painottavassa kokonaisuudessa jo 9. jaksoon.
Kaikki aikaisemmat jaksot näet TV7:n arkistosta -
sanalla Armon kalliolla.
Aiemmissa jaksoissa olemme nähneet, miten Sana ilmoittaa meille -
armollisen ja rakastavan Jumalan, joka Pojassaan Jeesuksessa, -
Vanhan testamentin lupaamassa Messiaassa, tulee ihmiseksi.
Näimme asiaa vahvistavan, luotettavan historiallisen todistuksen.
Hänen edelläkävijäänsä Johannesta olemme tutkineet, -
Jeesuksen kiusauksia ja sitä, miten Hän voitti ne kaikki.
Hän voi siten antaa myös meille avun koettelemuksissamme.
Näimme, miten Jumala ainutlaatui- sesti vahvisti Hänet Pojakseen, -
miten Hän kutsui seuraajiaan ja viimeiseksi -
Hänen monipuolista opetustaan Vuorisaarnassa.
Tällä kerralla pysähdymme jälleen -
erityisen merkittävän Raamatun ilmoituksen äärelle: -
miten Jeesus ja Jumalan Sana opettavat Jumalan valtakunnasta.
Heti Vapahtajan palvelutyön alusta tulee tämä käsite vahvasti esiin.
Luemme Markuksen evankeliumista 1. luvun jakeesta 14:
Käsite Jumalan valtakunta onkin itse asiassa hyvin keskeinen -
ja kaikkialla Uudessa testamentissa näkyvä käsite.
Se on kaiken kaikkiaan siellä noin 120 kertaa, -
kun huomioidaan myös Matteuksen evankeliumin rinnakkaiskäsite, -
taivasten valtakunta. Jumalan valtakunta tai taivasten valtakunta -
siis yhteensä 120 kertaa.
Tämän kerron sen tähden, että huomaamme, -
että kyse ei ole siis jostakin pienestä sivunäkökulmasta.
Voidaan pikemminkin sanoa niin, -
että Jeesuksen ja UT:n evankeliumi on nimenomaan ja erityisesti -
Jumalan valtakunnan evankeliumia.
Siinä on koko ajan hyvin konkreettinen taivaan kosketus.
Kristillisen uskon välittämisessä ei ole siis kyse teoriasta -
tai pelkästä puheesta, vaan siinä on Jumala itse läsnä.
Erityisellä tavalla Jumalan valtakunnan todellisuus -
murtautui tähän maailmaan Jeesuksen persoonassa.
Ja aivan ainutlaatuisella tavalla. Se näkyy koko ajan Hänen työssään,-
kun Hän esimerkiksi sanoi olevansa maailman valkeus.
Johannes kuvaa hetken kuluttua, miten sokea saa näkönsä.
Kun Jeesus ilmaisee, että Hän on elämän leipä, -
niin tuhannet ihmiset syövät muutamasta leivästä ja kalasta -
ja ylen runsaasti jää vielä tähteeksikin.
Kun Hän kertoo olevansa ylösnousemus ja elämä, -
niin kuollut Lasarus herää eloon.
Näin Jumala vahvisti hyvin voimallisesti sen, -
että Jeesus on todella Jumalan Poika, samoin Hänen sanansa.
Erityisen lohdullista on, -
että Jeesuksen palvelutyössä ja opetuksessa -
Jumalan valtakunnan myötä tuleva armo ja siunaus -
kohdistuu varsin usein pieniin, heikkoihin, halveksittuihin -
ja syntisiin. Juuri heitä Hän tuli armahtamaan ja pelastamaan.
Tutkimme tätä aiemmin jo hieman Jeesuksen autuaaksijulistuksissa.
Niihinkin liittyi Jumalan valtakunta -käsite.
"Heidän on taivasten valtakunta."
Jo siellä näkyy se, millaisia ihmisiä Jeesus kutsuu autuaiksi.
Monin tavoin murheellisia, hiljaisia, vainottuja, -
hengellisesti köyhiä, itsensä monin tavoin riittämättömiksi kokevia.
Jumalan valtakunta olikin heidän, -
koska ihminen ei silloin turvaa itseensä, vaan elävään Vapahtajaan.
Ja Hänessä tuo yhteys on.
Luukkaan evankeliumin luvussa 4 Jeesus kuvaa -
heti palvelutyönsä alussa omaa palvelutehtäväänsä näin:
Siis lähettänyt saarnaamaan vangituille vapautusta, -
sokeille näkönsä saamista, päästämään sorretut vapauteen jne.
Joskus nuorena miehenä jo ennen uskoontuloa olin -
parinkin markkinatutkimuslaitoksen johtaja.
Konsultointiin ja tutkimukseen erikoistunut yritys.
Olen aika monien yritysjohtajien kanssa -
varsin usein miettinyt kohderyhmiä -
ja niihin liittyvää markkinointia, toiminnan kehittämistä -
ja tutkimustuloksia. Kun olin tullut uskoon, -
niin jossakin vaiheessa aloin ihan miettiä: -
"Onkohan Jumalalla kohderyhmää?"
Sitten, kun opin tuntemaan Raamattua, huomasin, -
että onhan toki Jumalalla kohderyhmä.
No, ensin ovat ihan kaikki:
Jumala siis todella rakastaa jokaista ihmistä -
ja tahtoo armahtaa ja pelastaa.
Mikään hinta ei ollut Hänelle liikaa, jotta näin voisi tapahtua.
Siksi Jeesus oli valmis tulemaan tänne ihmiseksi kärsimään -
ja kokemaan kaiken. Kohderyhmänä ovat siis kaikki.
Sitten jatkoin tutkimista.
Onko tarkemmin määriteltynä Jumalalle erityisen tärkeitä?
Tällainen lista syntyi, kun kirjoitin Särkyneen toivo -kirjaa.
Siinä aloin kerätä, mitä kaikkia ryhmiä mainitaan erikseen.
Siitä tuli tämmöinen lista. Siihen kuuluvat syntiset, -
sairaat, köyhät, vangitut, sokeat, kuurot, -
sorretut, lesket, orvot, erirotuiset, kiusatut, -
heikot ja vajavaiset, raajarikot, rammat, itsensä lianneet, -
tuskassa olevat, ahdistetut, vainotut, alastomat, -
vaarassa olevat, janoiset, kodittomat, oudot -
sekä ne, joilla on murtunut mieli ja särkynyt sydän.
Tämmöistä kohderyhmää en muuten tavannut yhdelläkään firmalla.
Mutta ajattepas, mitä se kertoo meidän Jumalamme sydämestä, -
Hänen hyvän paimenen sydämestään, että erikseen mainitut ryhmät -
ovat tämän sävyisiä, että Jumalan sydän on lähellä heitä.
Jumalan valtakunta tulee sinulle ja minulle, meille tämmöisille -
eri tavoin särkyneille sydämille.
Meidän turvanamme on Vapahtaja, hyvä paimen, Herra Jeesus Kristus.
Jumalan valtakunta -käsitteessä ei mennä korkealta ohi ihmisen, -
vaan Raamatussa se tulee hyvin lähelle ihmistä.
Jumalan valtakunta tulee keskelle ihmisten todellisuutta, -
keskelle syntisiä. Hän ei tullut vanhurskaita vaan syntisiä varten.
Sinne Jumala tulee ja alkaa kohdata heitä hyvin ainutlaatuisesti.
Tässä ei ole kyse irrallisista tapahtumista, -
vaan Jumalan tarkan ennalta ilmoi- tetun suunnitelman toteutumisesta.
Nimittäin tällainen juuri Messiaan pitikin olla. Tällainen juuri.
Jumalan valtakunnan piti näkyä Hänen persoonassaan/toiminnassaan.
Esim. tuo Luukkaan evankeliumin kohta oli suora lainaus -
Jesajan kirjasta, jossa se oli edeltä kerrottu.
Samoin Jesajan kirja sanoo näin:
Jesaja 35: 5-6
Kun Jeesus palveli täällä, niin näiden ihmeiden piti toteutua.
Niitten piti näkyä tulevan Messiaan palvelutyössä. Ja niin tapahtui.
Niin ne näkyivät.
Me näemme Jumalan valtakunnan tulevan siinä, -
kun monet sairaat parantuvat ja erilaisia ihmeitä tapahtuu.
Hyvin huomioitava asia on, -
että ihmeet/parantava työ ei kohdistu vain fyysisiin sairauksiin -
vaan koko ihmiseen. Se ei ole joko-tai vaan sekä-että.
Itse asiassa sekin oli hyvin tarkasti kerrottu jo edeltä.
Otamme vielä sen Jeesuksen oman ilmoituksen Luukkaan 4. luvussa -
hiukan laajempana täältä Jesajasta, mistä Jeesus tämän lainaa ja lukee.
Siis hiukan laajemmin vielä tästä suoraan eli Jesaja 61.
Siellä sanotaan mm. näin:
Huomaatko? Tässä on hyvin samoja sanoja kuin autuaaksijulistuksissa.
Tässä puhutaan surevista, murheellisista.
'Lohduttamaan kaikkia murheellisia, -
parantamaan ne, joiden mieli on murtunut.'
Niin kuin Psalmi sanoo:
Hän sitoo heidän haavansa.
Usein kiinnitämme huomiomme siihen, -
miten Jeesus tekee ulkoisia parantumisihmeitä Raamatussa, -
koska ne näkyvät niin paljon selvemmin.
Ne helposti kiinnittävät huomiomme. Jokainen niistä on suuri ja kallis.
Mutta kuinka paljon ennemmin mahtoi olla niitä, -
joiden sisin valtavasti vapautui?
Jotka saivat syntinsä anteeksi ja kokivat rakkautta ja armahdusta.
Joiden särkyneet sydämet Herra vapautti -
ja joita Hän kosketti ja paransi.
Jumalan valtakunnan ilmentymisessä on alusta asti mukana se, -
että Jumalan, Vapahtajan, Pyhän Hengen todellisuus koskettaa -
sekä ulkoista että sisäistä parantumista.
Kaikkein syvintä parantumista on se, mistä myös kertoo Jesaja 53:
Tässä puhutaan kaikkein perimmäi- sestä, syvimmästä parantumisesta -
ja lopulta ainoasta pysyvästä.
Siitä, että Jeesuksen haavojen hinnalla, Hänen veriuhrinsa tähden,
Hänen haavainsa kautta me olemme parantuneet.
Hän kantoi meidän syntimme. Hän otti meidän rangaistuksemme.
Siitä, että Hän parantaa sydämemme, antaa syntimme anteeksi.
Hän antaa meille iankaikkisen elämän taivaassa.
Se on lopulta ainoa pysyvä parantuminen.
Tiesitkö, että jokainen Jeesuksen kautta Jumalan yhteyteen tuleva -
tulee kerran olemaan täysin terve?
Uskon, että "Hänen haavainsa kautta me olemme parantuneet" -
tulee täydellisesti, 100-prosenttisesti toteutumaan.
Joka ikinen on taivaassa täysin terve.
Se on kaikkein syvin ja suurin parantuminen.
Hän uudestisynnyttää sydämemme, antaa uskon elämäämme.
Saamme lähteä taivastielle kohti lopullista päämäärää.
Tässä ajassa sitten tapahtuu... Esim. Heprealaiskirje kuvaa, -
puhuu niistä, jotka ovat jo edeltä saaneet maistaa -
tulevan maailmanajan voimia. Markuksen evankeliumin mukaan -
Jumala merkkien kautta vahvisti. Ei sanota kaikkien parantuvan nyt, -
vaan sanotaan, että merkkien kautta vahvisti Sanan.
Jumala armolahjojen, uskon -
tai eri Jumalan valtakunnan ilmen- tymisten kautta parantaa jo nyt.
Silloin saamme kuin förskottia, ennakolta jo kokea -
jotain tulevasta taivaallisesta, jolloin kaikki olemme terveitä.
Olemme saaneet täyttymyksessä tuon Sanan.
Molemmat ovat ihania. Ihanaa, kun Jumala armahtaa, parantaa, hoitaa -
tässä ajassa. Sekin, joka ei täällä parane, mutta turvaa Jeesukseen, -
saa tietää olevansa valtavan rakastettu ja armahdettu.
Lopulta se on joka ikisen kohdalla 100 %. Näin uskon.
Rakas ystävä, rukoillaan vielä.
Varsinkin jos et vielä tunne Jeesusta, nyt saat oppia tuntemaan.
Jos tunnet, opit vielä syvemmin tuntemaan.
Yhdy tähän. Sinä itsesi puolesta ja minä sinun ja meidän kaikkien.
Kiitos, rakas Taivaan Isä, että saamme -
Jeesuksen Kristuksen nimessä rukoilla.
Anna Pyhä Henkesi. Tule Jeesus Pyhässä Hengessä -
sitä nyt kutsuvan lähimmäisen sydämeen.
Anna kaikki synnit anteeksi. Anna Jumalan Pyhän Hengen voima.
Anna Jumalan valtakunnan tulla eläväksi elämäksi meille jokaiselle.
Elävä Jumala, Jeesus Kristus ja Jumalan Pyhä Henki -
olkoon sinun kanssasi. Ole armahdettu. Ole siunattu.
Hei!
On todella suuriarvoista, että meille Jumalan seurakunnalle -
on annettu tehtäväksi välittää Hänen kallista, rikasta armoaan.
Yksi tapa välittää sitä on tämä Armon kalliolla -ohjelma.
Jos tahdot olla tukemassa sitä, että saamme tulevaisuudessakin -
mahdollisimman monille kertoa näin Jumalan armosta, -
niin voit osallistua siihen soittamalla numeroon 0600 10177.
Voit myös laittaa tukesi ruudussa näkyvälle tilille viitteen kera.
Näin tiedämme, että haluat tukea Armon kalliolla -ohjelmaa.
Kiitos!
Tekstitys: Tuula-Riitta Virrankare